ඔහුගේ දේහය ඊයේ පස්වරුවේ කැස්බෑවේ පිහිටි ඔහුගේ නිවස වෙත රැගෙන ආ අතර, දේහයට අවසන් ගෞරව දැක්වීම සඳහා මහා සංඝ රත්නය, දේශපාලනඥයින් සහ සිවිල් සංවිධාන නියෝජිතයින් ඇතුලූ බොහෝ පිරිසක් පැමිණ සිටියා.මෙම ඝාතන සිද්ධියට අදාළ මූල්‍ය සමාගම සහ එහි හිමිකරු සම්බන්ධයෙන්ද පොලීසිය වෙනම විමර්ශනයක් ආරම්භ කර තිබෙනවා.එසේම සිද්ධිය සම්බන්ධයෙන් සාක්ෂි සටහන් කරගැනීමද මේ වනවිට ආරම්භ වී ඇති බවයි පොලිසිය පැවසුවේ.මේ අතර මෙම සිද්ධිය සම්බන්ධයෙන් අදහස් දැක්වීම සඳහා වෘත්තිය සමිති කිහිපයක් අද පස්වරුවේ කොළඹදී මාධ්‍ය හමුවක් කැඳවා තිබුණා.එහෙත් ඊට හිටපු පාර්ලිමේන්තු මන්ත්‍රී රන්ජන් රාමනායක එක්ව අදහස් පළ කිරීමට උත්සාහ කිරීමත් සමඟ උණුසුම් තත්වයක් හටගත්තා.